’n Groep van 31 melkboere in die KwaZulu-Natalse Middelland het in hul eie verwerkingsaanleg belê om meer van die verbruiker se rand in hul eie sak te verseker.
Die 31 boere besit 85% van die aandele in die maatskappy, proporsioneel tot die hoeveelheid melk wat hulle aan die aanleg kan lewer. Die oorblywende 15% behoort aan die Dairy Day-plaaswerkertrust waarvan die begunstigdes die plaaswerkers by die aandeelhouers is.